อ.รัฐศาสตร์ ม.สารคาม ชี้ไม่ควรฟ้อง เบส อรพิมพ์ แต่สังคมควรตรวจสอบผู้จ้างคือกองทัพ
วินัย ผลเจริญ ชี้ไม่ควรฟ้อง เบส อรพิมพ์ แต่สังคมควรจะตรวจสอบวิพากษ์วิจารณ์กองทัพให้มาก ที่ว่าจ้างไปบรรยายตามสถานที่ต่าง ๆ เพราะเท่ากับว่ากำลังดูถูกและไม่ไว้ใจประชาชนของตัวเอง24 พ.ย. 2559 จากกรณีที่ คารม พลพรกลาง ทนายความ แจ้งความดำเนินคดีกับอรพิมพ์ รักษาผล หรือเบสนักพูดชื่อดัง กล่าวหาว่าพูดในลักษณะหมิ่นประมาทคนอีสานนั้น () ต่อมาวันที่ 22 พ.ย.59 สื่อหลายสำนัก เช่นและรายงานตรงกันว่า พล.ต.อ.จักรทิพย์ ชัยจินดา ผู้บัญชาการตำรวจแห่งชาติ (ผบ.ตร.) กล่าวถึงกรณีดังกล่าวว่า จะต้องตรวจสอบข้อเท็จจริง ทั้งพยาน หลักฐาน ว่าเข้าข่ายยุยงให้มีการแตกแยกหรือไม่ จากที่ดูคลิปวีดีโอคร่าวๆ ส่วนตัวก็มองว่าน่าจะเข้าข่ายความผิด แต่ต้องขึ้นอยู่กับพนักงานสอบสวนในการพิจารณา และยังอยู่ระหว่างการรวบรวมพยานหลักฐานส่วนตัวคิดว่าการพูดในที่สาธารณะต้องใช้วิจารญาณในการสื่อสารว่าสิ่งใดควรพูดหรือไม่ควรพูด ทั้งนี้ได้สั่งการให้ทุกพื้นที่เฝ้าติดตามในเรื่องการดูแลป้องกันไม่ให้เกิดความรุนแรงกับกลุ่มที่เห็นต่าง อย่างไรก็ตามขอฝากไปถึงกลุ่มคนที่ออกมาแสดงความคิดเห็นผ่านทางโซเชียลมีเดียไม่อยากให้คนกลุ่มนี้ออกมาโต้เถียงกัน เพราะอยากให้คนไทยรักและสามัคคีกันอย่างไรก็ตามก่อนหน้านั้น วินัย ผลเจริญ อาจารย์ประจำสาขาวิชารัฐศาสตร์ วิทยาลัยการเมืองการปกครอง มหาวิทยาลัยมหาสารคาม ให้สัมภาษณ์ กรณีดังกล่าวว่า ส่วนตัวไม่คิดว่าจะเป็นการดูถูกหรือกล่าวหา แต่เป็นการพูดแบบเหมารวมตามความเชื่อของตัวเอง และไม่เห็นด้วยที่จะมีการฟ้องร้องเอาผิดกับ เบส แต่ควรจะฟ้องร้องเอาผิดกับ กองทัพ ที่ว่าจ้างให้ เบสไปบรรยายตามสถานที่ต่าง ๆ มากกว่าเพราะเท่ากับว่า กองทัพ หรือรัฐบาลเองกำลังดูถูกและไม่ไว้ใจประชาชนของตัวเอง และกลายเป็นการสร้างเงื่อนไขให้ คสช. บริหารประเทศล้มเหลวในที่สุดต่อมา 24 พ.ย.59 วินัย โพต์ผ่านข้อความด้วยว่า ที่ผมเสนอ ผมหมายถึงอยากให้สังคมตรวจสอบวิพากษ์วิจารณ์กองทัพในกรณีของเบสท์ให้มากๆ เช่นเรื่องค่าจ้าง ค่าใช้จ่ายในการจัดงานนั้นเป็นอย่างไรกันแน่ และช่วยกันวิจารณ์กองทัพว่าการส่งคนอย่างเบสท์ (ทั้งเบสท์และใครก็ตามที่พูดแนวนี้) ไปพูดกล่อมประชาชนเช่นนั้นถือว่าเป็นการดูถูกสติปัญญาของประชาชน ผมไม่ถึงกับเสนอให้ฟ้องเอาผิดทางกฎหมาย เพราะผมเองก็ไม่มั่นใจว่ามันจะทำได้ แต่ถ้าสามารถฟ้องเอาผิดทางกฎหมายได้ ผมก็เห็นว่าควรฟ้องกองทัพหรือหน่วยงานทหารครับหมายเหตุ ประชาไทได้มีการแก้ไขพาดหัว เมื่อวันที่ 25 พ.ย.59
วินัย ผลเจริญ ชี้ไม่ควรฟ้อง เบส อรพิมพ์ แต่สังคมควรจะตรวจสอบวิพากษ์วิจารณ์กองทัพให้มาก ที่ว่าจ้างไปบรรยายตามสถานที่ต่าง ๆ เพราะเท่ากับว่ากำลังดูถูกและไม่ไว้ใจประชาชนของตัวเอง อรพิมพ์
กองทัพ,วินัย ผลเจริญ,อรพิมพ์ รักษาผล,อีสาน,เบส อรพิมพ์